Xillari Klinton Toshkentda Islom Karimov bilan uchrashdi
Hamkorlik o’z yo’liga, deydi AQSh Davlat kotibasi, lekin Amerika bu jamiyatda demokratik taraqqiyot juda sust ekanini yaxshi biladi.
Rasmiy ma'lumotlarga ko'ra, ikki davlat orasidagi savdo bu yili kamida 130 million dollarni tashkil etgan. Toshkent xalqaro aeroportida respublika Tashqi ishlar vaziri Vladimir Norov tomonidan kutib olingan Klinton xonim O’zbekistonda huquq ahvoli og'ir masala ekanini tan oladi. Regional masalalarda hamkorlik o’z yo’liga, deydi u, lekin Amerika bu jamiyatda demokratik taraqqiyot juda sust ekanini yaxshi biladi va muammolarga ko'z yummaydi. Klinton xonim bugun Toshkentda fuqarolik jamiyati faollari, huquq himoyachilari va mustaqil jurnalistlar bilan ham suhbat qurib, ularga Amerika erkinlik va demokratiyani targ’ib qilishda davom etadi deb aytgan. So'z va matbuot erkinligi zaruratiga ham urg'u bergan. “Amerika Ovozi” jamoatchi muxbiri, taxallusi ostida faoliyat yurituvchi Abdumalik Bobayev AQSh Davlat kotibasi bilan ko'rishgan jurnalistlardan biri. Muxbirimiz yaqinda Toshkent sudida tuhmat, haqorat va o’z materiallari orqali jamoatchilik xavfsizligiga tahdid solganlikda aybdor deb topilib, belgilangan. Abdumalik Bobayev o’zini professional jurnalist deb biladi va korrupsiya, huquqbuzarlik va boshqa siyosiy, iqtisodiy va ijtimoiy muammolar haqidagi tanqidiy maqolalari kuchli asosga ega ekanini aytib keladi. AQSh rasmiylari uning ishi yuzasidan O'zbekistonga xavotir bildirgan. Shuningdek, Vashington - qamoqda o'tirgan jurnalistlar, huquq faollari va muxolifatchilar ishini qayta ko'rib, ularni ozodlikka chiqarishga undab keladi. Ushbu hujjat Amerika va O'zbekiston hukumati, idora va tashkilotlar, ilm maskanlari, tadqiqot institutlari va xususiy kompaniyalar orasida aloqalarni yaxshilash uchun zamin yaratadi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.